Liqeni i Baltishtës së Ulët është një liqe glacial i cili ndodhet në Malet e Sharrit në Kosovë. Ndodhet në një lartësi prej 2.160 metra. Ai shtrihet në qarkun e Baltishtës, rreth gjashtë kilometra në Jug-Perëndim të Shtërpcës. Gjerësia e liqenit është 13 metra ndërsa gjatësia rreth 32 metra, kurse vëllimi 78 metra. Thellësia maksimale e tij është rreth 60 centimetra dhe me dukshmëri deri në fund.

Prasaibët ishin fis i Kaonisë në Epir. Një numër i madh mbishkrimesh të zbuluara në Butrint dëshmojnë se prasaibët banonin në viset përreth Butrintit, fare pranë kryeqendrës së Kaonisë, Foinikes dhe përbënin një nga nënndarjet administrative-politike e fisnore të bashkësisë së kaonëve deri në prag të pushtimit të Epirit nga Roma më 168 p.e.s. Në periudhën e sundimit romak prasaibët formonin një bashkësi më vete me qendër Butrintin. Autonominë e brendshme bashkësia e ruajti deri në mesin e shek.I p.e.s. kur Butrinti u kthye në koloni romake.

Në vitin 1979 formohet Shoqëria Kulturore-Artistike “Ibe Palikuqi”, ku kjo shoqëri duke i pasur parasysh afësitë e Severxhane Laçit, i bëjnë asaj ftesë që të antarësohet në shoqëri. Kah fundi i vitit 1979 Severxhane Laçi antarsohet si këngëtare në Shoqërinë Kulturore-Artistike “Ibe Palikuqi”, ku kontribon maksimalisht për kulturën dhe kombin e saj. Edhe pse ishin vite të vështira, kjo shoqëri krahas kushteve të dobëta, falë anëtareve entuzjast që kishin dashuri për artin dhe kulturën shqiptare, ku një ndër ato anëtar ishte edhe Severxhane Laçi, arrinë të përmbushë misionin e vet. Severxhane Laçi amanetin e të parëve, kultivimin e këngës shqipe, e kishte si një mision të cilin duhej ta përcjell brezave te ardhshëm. Përveç si këngëtare, atë mund ta shihnim edhe si konferensiere, valltare, në grupin folklorik, gjë që dëshmon se me sa shumë dashuri ju përkushtua profesionit të saj.